# การเปลี่ยนชื่อนครในประเทศอินเดีย
การตั้งชื่อใหม่ของเมืองในประเทศอินเดียเริ่มมีขึ้นในปี 1947 ภายหลังสิ้นสุดการปกครองของเจ้าอาณานิคมอังกฤษ ทุกการเปลี่ยนชื่อที่ได้รับการยอมรับในทางการจะต้องผ่านการรับรองของรัฐบาลกลางในนิวเดลีเสมอ

นอกจากการตั้งชื่อใหม่ของเมืองแล้ว ยังมีการตั้งชื่อใหม่ของรัฐและดินแดนสหภาพ โดยเฉพาะการเปลี่ยนชื่อจากการสะกดคำท้องถิ่นและ/หรือของอังกฤษ เช่นการเปลี่ยนชื่อของทราวันคอร์-โคชิน (Travancore-Cochin) ไปเป็นเกรละในปี 1956 และมีกรณีการเปลี่ยนชื่อจากรูปแบบการสะกดภาษาอังกฤษจาก โอริสสา (Orissa) เป็น โอฑิศา (Orisha) ในปี 2011India and the World Bank: The Politics of Aid and Influence - Page 126 Jason A. Kirk - 2011 "Orissa (Note: This state was officially renamed Odisha in March 2011)" และจาก ปอนดิเชอร์รี (Pondicherry) เป็น ปุทุเจรี (Puducherry)

 สาเหตุ 
 การสร้างมาตรฐานการสะกด 
ประเทศอินเดียเป็นประเทศที่มีภาษาท้องถิ่นจำนวนมาก การสะกดชื่อเป็นภาษาอังกฤษของสถานที่ต่าง ๆ จึงมีความหลากหลายตามการออกเสียงของแต่ละท้องถิ่นไปด้วย เช่นกรณีของ กิลลันดี (Quilandy) - โกยิลลันฑี (Koyilandy), คานันนอร์ (Canannore) - กานนูร์ (Kannur) และ รังกิยา (Rangiya) - รังคิยา (Rangia) ส่งผลให้ในการสะกดชื่อสถานที่อาจมีหลายแบบทั้ง ๆ ที่เป็นชื่อของสถานที่เดียวกัน ชาวอินเดียจำนวนหนึ่งเชื่อว่าการมีชื่อสะกดหลายแบบเช่นนี้สร้างความสับสนและอาจเกิดปัญหาได้ 

 การเปลี่ยนชื่อในภาษาท้องถิ่น 
ภายหลังการจัดการแบ่งการปกครองส่วนท้องถิ่นระดับบนของประเทศอินเดียหลังได้รับเอกราชภายใต้รัฐบัญญัติว่าด้วยการจัดการรัฐ ปี 1956 ได้มีการเปลี่ยนชื่อของรัฐจำนวนหนึ่ง เช่น ทราวันคอร์-โคชิน (Travancore-Cochin) เป็น เกรละ, มัธยภารัต (Madhya Bharat) เป็น มัธยประเทศ ในปี 1959The Hindu Nationalist Movement and Indian Politics, 1925 to the 1990s. - Page 134 Christophe Jaffrelot 1999 - "The new state included Madhya Bharat, the Bhopal region, the former Vindhya Pradesh, Mahakoshal and Chhattisgarh (the last two regions forming the Hindi-speaking parts in the former Madhya Pradesh; see map, pp. xxii-xxiii)." รัฐมัทราส เป็น ทมิฬนาฑู ในปี 1969, รัฐไมซอร์ เป็น กรณาฏกะ ในปี 1973 และ อุตตรานจัล (Uttaranchal) เป็น อุตตราขัณฑ์ ในปี 2007

 การเปลี่ยนชื่อในภาษาอังกฤษ 
การเปลี่ยนชื่อในการสะกดด้วยภาษาอังกฤษของชื่อสถานที่เป็นไปเพื่อให้เป็นมาตรฐานเดียวกันและเพื่อให้เป็นไปตามการออกเสียงของภาษาอังกฤษแบบอินเดีย เช่นกรณีของ "กัลกัตตา" (Calcutta) เป็น "โกลกาตา" (Kolkata) ในขณะที่ชื่อในภาษาท้องถิ่นซึ่งคือภาษาเบงกอลยังคงเดิม (Kôlkata) แต่การสะกดชื่อในภาษาอังกฤษเปลี่ยนเพื่อสะท้อนการออกเสียงของภาษาท้องถิ่นมากขึ้น อย่างไรก็ตาม การเปลี่ยนชื่อรูปแบบนี้ในเมืองใหญ่เช่นกัลกัตตานำไปสู่ข้อโต้แย้งถึงความจำเป็นและความสับสนที่อาจตามมาMira Kamdar Planet India: How the Fastest Growing Democracy Is Transforming ...  2007 Author's introduction Page xi "India's information-technology capital's new name, should it be adopted, will mean “town of boiled beans.” The name changes are not without controversy among Indians. In several instances, the name change represents a struggle between a cosmopolitan elite and a local, regional-language populace over defining the city in ways that go far beyond a simple change of name."

ตัวอย่างสำคัญ

 รัฐ 
 ทราวันคอร์-โคชิน → เกรละ (1 พฤศจิกายน 1956)
 มัธยภารัต / มัธยภารตะ → มัธยประเทศ (1 พฤศจิกายน 1959)
 มัทราส → ทมิฬนาฑู (14 มกราคม 1969)
 ไมซอร์ → กรณาฏกะ (1 พฤศจิกายน 1973)
 อุตตรานจัล → อุตตราขัณฑ์ (1 มกราคม 2007)
 โอริสสา → โอฑิศา (4 พฤศจิกายน 2011)

 เมือง 
เมืองสำคัญที่มีการเปลี่ยนชื่ออย่างเป็นทางการภายใต้การรับรองของรัฐบาลอินเดียหลังได้รับเอกราช เช่น:

 ชพัลปุระ (Jabalpur) จาก จับบัลพอร์ (Jubbulpore) แก้ไขการสะกดเมื่อปี 1947
 ชาชเมา (Jajmau) จาก จาเจสโมว (Jajesmow) แก้ไขการสะกดเมื่อปี 1948
 กานปุระ (Kanpur) จาก คอว์นพอร์ (Cawnpore) แก้ไขการสะกดเมื่อปี 1948
 วโทฑรา (Vadodara) จาก บาโรดา (Baroda) แก้ไขการสะกดเมื่อปี 1974
 ติรุวนันตปุรัม (Thiruvananthapuram) จาก ตริวันดรัม (Trivandrum) แก้ไขการสะกดเมื่อปี 1991
 มุมไบ  จาก บอมเบย์ เปลี่ยนชื่อในปี 1995
 เจนไน  จาก มัทราส เปลี่ยนชื่อในปี 1996
 โกลกาตา  จาก กัลกัตตา เปลี่ยนชื่อในปี 2001
 เบงกาลุรู  จาก บังกาลอร์ เปลี่ยนการสะกดในปี 2007 
 คุรุคราม  จาก คุรคาว ในปี 2016
 ปรยาคราช  จาก อัลลอฮาบาด ในปี 2018

บางเมืองมีการเปลี่ยนชื่อใหม่จากชื่อโบราณ เช่น:

 มันที  แผลงมาจาก มัณฑวนคร (Mandav Nagar) Temples and legends of Himachal Pradesh - Page 38 Pranab Chandra Roy Choudhury - 1981 "Mandi takes the name from Mandavya. The name of the place was first Mandav Nagar and then corrupted into Mandi."
 เนลลอร์  หรือชื่อเดิม สิงหปุรี (Simhapuri) Gazetteer of the Nellore District: Brought Up to 1938 - Page 151 Government Of Madras Staff, Government of Madras - 1942 "... of the Ramayana (2000 — 1500 BC) was a dense jungle, while the town of Nellore, which came into existence only several centuries later, was known as Simhapuri (Lion's town), from the supposed existence of lions in the adjacent forests."

 การเปลี่ยนชื่อที่มีการเสนอ 
ต่อไปนี้เป็นรายชื่อของสถานที่ที่มีการเสนอเปลี่ยนชื่อบางส่วน: 

 รัฐ 
กัว เป็น โควาปุรี (Govapuri)
 เกรละ เป็น เกรลัม (Keralam)
 นาคาแลนด์ เป็น นาคันจี (Naganchi)
 เวสต์เบงกอล เป็น บังกลา (Bangla)

 เมือง 
 รัฐพิหาร 
 ปัฏนา เป็น ปาฏลีบุตร (Pataliputra)

 เดลี 
 นิวเดลี เป็น อินทรปรัสถ์ (Indraprastha)

 รัฐคุชราต 
 อะห์เมดาบาด เป็น กรรณาวตี (Karnavati)

 รัฐหิมาจัลประเทศ 
 ศิมลา เป็น ศยัมลา (Shyamala)

 รัฐเกรละ 
 ติรุวนันตปุรัม เป็น อนันตปุรี (Ananthapuri)

 รัฐมัธยประเทศ 
 โภปาล เป็น โภชปาล (Bhojpal)

 รัฐมหาราษฏระ 
 เอารังคาบาด เป็น ฉัตรบดีสัมภะจีมหาราชนคร (Chatrapati Sambhaji Maharaj Nagar)
 ขุลดาบาด เป็น รัตนประภา (Ratnaprabha)
 ปูเณ เป็น ชิชาปุระ (Jijapur)
 โอสมานาบาด เป็น ธารศิวะ (Dharashiv)
 อิสลามปุระ เป็น อิศวรปุระ (Ishwarpur)

 รัฐเตลังคานา 
 ไฮเดอรายาด เป็น ภัคยนคร (Bhagyanagar)
 การิมนคร เป็น การิปุรัม (Karipuram)
 นิซามาบาด เป็น อินทูร์ (Indur)

 รัฐอุตตรประเทศ 
 มุซัฟฟาร์นคร เป็น ลักษมีนคร (Laxmi Nagar)

 รัฐอานธรประเทศ 
 วิสาขาปัตนัม เป็น วิสาขะ (Visakha)